Gladwyn Jebb

Hubert Miles Gladwyn JEBB, 1-a barono Gladwyn, de Bramfield, (naskiĝis  en Firbeck Hall, Anglujo; mortis  en Halesworth, Anglujo) estis brita politikisto kaj diplomato.

 Vivo 
Jebb estis edukita en la Eton College kaj studis poste pri historio ĉe la Magdalen College de la Universitato de Oksfordo. Li faris sian studon kiel unu el la plej bonaj de sia jaro.

En 1924, li aliĝis al la brita diplomata servo kaj laboris en Teherano kaj en Romo. Poste li laboris en la oficejo por eksteraj aferoj. En 1929 li edziĝis kun Cynthia Noble, pranepino de Isambard Kingdom Brunel. Ili havis unu filon (Miles), kiu ankaŭ iĝis barono kiel sia patro, kaj du filinojn: Vanessa estas edziniĝinta kun la historiisto Hugh Thomas. Lia pli juna filino Stella edziniĝis kun franca biologiisto kaj komercisto Joël de Rosnay.

Dum kaj fine de la Dua Mondmilito, li partoprenis la konferencojn de Teherano, Jalto kaj Pocdamo. De 1945 ĝis 1946 li estis la unua komisia Ĝenerala Sekretario de la Unuiĝintaj Nacioj, ĝis la unua elektata Ĝenerala Sekretario, la norvego Trygve Lie, transprenis la aferojn.

Poste li denove laboris en la Foreign and Commonwealth Office kaj kiel ambasadoro de Unuiĝinta Reĝlando ĉe la Brusela Traktato. De 1950 ĝis 1954 li estis brita UNO-ambasadoro. Poste li estis ambasadoro en Francujo, de 1954 ĝis 1960.

En la jaro 1960, li estis nobeligita. Tiam li iĝis anstataŭanta frakciestro de la Liberal Party en la brita House of Lords. En tiu ofico li restis ĝis 1988. De 1973 ĝis 1976 li krome estis membro de la Eŭropa Parlamento,

Jebb mortis en la jaro 1996.

 Honoroj 
 GCMG, 1954 (antaŭe KCMG en 1949 kaj CMG en 1942)
 GCVO, 1957
 Companion of the Bath, 1947
 Grand Croix de la Légion d'Honneur, 1957

 Publikigoj kaj paperoj 
Kelkaj publikigoj de barono Gladwyn estas:

 Is Tension Necessary?, 1959
 Peaceful Co-existence, 1962
 The European Idea, 1966
 Half-way to 1984, 1967
 De Gaulle's Europe, or, Why the General says No, 1969
 Europe after de Gaulle, 1970
 The Memoirs of Lord Gladwyn, 1972

Inter 1998 kaj 2000, la paperoj de la 1-a barono Gladwyn estis lokigitaj al la Churchill Archives Centre en la Universitato de Kembriĝo de lia filo, la 2-a barono de Gladwyn.

 Eksteraj ligiloj 

 Cambridge Archives Centre - Gladwyn Papers

Kategorio:Unuiĝintaj Nacioj
Kategorio:Diplomatio